2017. gada Noteikumi Nr.

Rīgā (prot. Nr.   .§)

**Noteikumi par ūdenstilpju klasifikatoru**

Izdoti saskaņā ar

Statistikas likuma 21. panta 1. punktu

1. Noteikumi nosaka nacionālo statistisko klasifikāciju “Ūdenstilpju klasifikators” (turpmāk – klasifikators).

2. Klasifikators ir sistematizēts ūdenstilpju kodu saraksts, kura mērķis ir nodrošināt vienotu ūdenstilpju kodēšanu.

3. Klasifikatora objekti ir Latvijas teritorijā pilnībā vai daļēji ietilpstoši ezeri, ūdenskrātuves un dīķi, kuru spoguļvirsmas platība nav mazāka par 10 hektāriem.

4. Klasifikatora objektus klasificē pēc to atrašanās vietas, ņemot vērā upju baseinu apgabala teritoriju, kurā atrodas ūdenstilpe.

5. ūdenstilpju kods sastāv no pieciem cipariem (decimālajām zīmēm):

5.1. pirmie divi cipari (divas decimālās zīmes koda pirmajā un otrajā pozīcijā) ir upju baseinu apgabalā izdalītā upju lielbaseina, kurā atrodas ūdenstilpe, kodsatbilstoši normatīvajam aktam par ūdens saimniecisko iecirkņu klasifikatoru;

5.2. pārējie trīs cipari (trīs decimālās zīmes koda trešajā līdz piektajā pozīcijā) ir ūdenstilpes nosacītais kārtas numurs attiecīgajā upju lielbaseinā.

6. Ventas upju baseinu apgabala ūdenstilpju kodi ir noteikti šo noteikumu 1. pielikumā. un 5. pielikumā.

7. Lielupes upju baseinu apgabala ūdenstilpju kodi ir noteikti šo noteikumu 2. pielikumā un 5. pielikumā.

8. Gaujas upju baseinu apgabala ūdenstilpju kodi ir noteikti šo noteikumu 3. pielikumā un 5. pielikumā.

9. Daugavas upju baseinu apgabala ūdenstilpju kodi ir noteikti šo noteikumu 4. pielikumā un 5. pielikumā.

10. Atzīt par spēku zaudējušiem Ministru kabineta 2012. gada 14. augusta noteikumus Nr. 551 “Noteikumi par ūdenstilpju klasifikatoru” (Latvijas Vēstnesis, 2012, 129. nr.).

11. Noteikumi stājas spēkā 2017. gada 1. jūnijā.

Ministru prezidents M.Kučinskis

Vides aizsardzības un

reģionālās attīstības ministrs K.Gerhards